turjo4nis/wikipedia-bn-dump-20250701 huggingface dataset:
মারিও সোয়ারেস

মারিও আলবার্তো নোবার লোপস সোয়ারেস (৭ ডিসেম্বর ১৯২৪ - ৭ জানুয়ারি ২০১৭) ছিলেন একজন পর্তুগিজ রাজনীতিবিদ যিনি ১৯৭৬ থেকে ১৯৭৮ সাল পর্যন্ত পর্তুগালের প্রধানমন্ত্রী এবং ১৯৮৩ থেকে ১৯৮৫ সাল পর্যন্ত, এবং পরবর্তীতে পর্তুগালের ১৭ তম প্রেসিডেন্ট ১৯৮৬ থেকে ১৯৯৬ পর্যন্ত।

তথ্যসূত্র 

 

১৯২৪-এ জন্ম
২০১৭-এ মৃত্যু
পর্তুগালের প্রধানমন্ত্রী
লিসবনের ব্যক্তি
প্রাক্তন রোমান ক্যাথলিক
সোশ্যালিস্ট পার্টির (পর্তুগাল) রাজনীতিবিদ
গোগনগর ইউনিয়ন

গোগনগর ইউনিয়ন নারায়ণগঞ্জ সদর উপজেলার সবচেয়ে ছোট একটি ইউনিয়ন। এটি ১৯৪৩ খ্রিষ্টাব্দে স্থাপিত হয়।

ইতিহাস
ব্রিটিশ শাসন আমলের আনুমানিক ১৯৪৩ সালে প্রথম গোগনগর ও সৈয়দপুর এলাকা নিয়ে অত্র ইউনিয়ন গঠিত হয় । ঐ সময়ে ইউনিয়ন এর চেয়ারম্যান কে গ্রাম প্রেসিডেন্ট বলা হত। গোগনগর ইউনিয়নের সর্বপ্রথম চেয়ারম্যান এর নাম মো: সদর উদ্দিন দেওয়ান । পরবর্তীতে পর্যায়ক্রমে একের পর এক চেয়ারম্যান এর পরিবর্তন হয় । বর্তমান চেয়ারম্যান এর নাম  ফজর আলী।

চেয়ারম্যানবৃন্দ

গ্রামভিত্তিক লোকসংখ্যা

খাল ও নদী 
নারায়ণগঞ্জ জেলার সদর উপজেলার গোগনগর ইউনিয়নটি একটি অতি জনবহুল ইউনিয়ন। অত্র ইউনিয়নের পূর্ব দিকে দিয়ে বয়ে গেছে খরস্রোতা শীতলক্ষ্যা নদী। এবং ইউনিয়নের পশ্চিম দিকে বয়ে গেছে বুড়িগঙ্গা নদী।এছাড়াও অত্র ইউনিয়নের বুক চিরে অসংখ্যা খাল প্রবাহিত হয়েছে। এক সময় এ সকল খাল দিয়ে প্রতিনিয়ত নৌকা ও ছোট ছোট লঞ্চ চলাচল করত।

শিক্ষা প্রতিষ্ঠান 
 সরকারী প্রাথমিক বিদ্যালয়ের সংখ্যা: ৪টি
 বে-সরকারী প্রাথমিক বিদ্যালয়ের সংখ্যা: ১টি
 সরকারি উচ্চ বিদ্যালয়: ১টি
 বে-সরকারী উচ্চ বিদ্যালয়ের সংখ্যা: ১টি
 মাদ্রাসা: ৫টি

তথ্যসূত্র
আটুলিয়া ইউনিয়ন

আটুলিয়া ইউনিয়ন খুলনা বিভাগের অন্তর্গত সাতক্ষীরা জেলার শ্যামনগর উপজেলার একটি ইউনিয়ন।

আয়তন 
আটুলিয়া ইউনিয়নের আয়তন ১০ বর্গ কি.মি.।

জনসংখ্যা 
২০০১ সালের পরিসংখ্যান অনুযায়ী আটুলিয়া ইউনিয়নের লোকসংখ্যা ৩৭,০৬৫ জন। এর মধ্যে পুরুষ ১৮,৫৭৫ জন এবং মহিলা ১৮,৪৯০ জন।

যোগাযোগ ব্যবস্থা 
শ্যামনগর উপজেলা থেকে আটুলিয়া ইউনিয়নের দুরত্য প্রায় ১১ কিলোমিটার। শ্যামনগর উপিজেলা বাসস্টান্ড হতে  বাস,মটোরসাইকেল অথবা ইঞ্জীন চালিত ভ্যানে করে আটুলিয়া ইউনিয়নে আসা যায়।

শিক্ষা ব্যবস্থা 
আটুলিয়া ইউনিয়নে ২টি ডিগ্রি কলেজ ও ৫ মাধ্যমিক বিদ্যালয় আছে। সরকারী প্রাথমিক বিদ্যালয় আছে ১৫টি, মাদ্রাসা আছে ৭ টি।

ধর্মীয় অবকাঠামো 
ইউনিয়নে আনুমানিক ৫০+ টি মসজিদ এবং ১০ টি মন্দির রয়েছে।

তথ্যসূত্র

বহিঃসংযোগ 
 আটুলিয়া ইউনিয়নের ওয়েবসাইট 

শ্যামনগর উপজেলার ইউনিয়ন
উলুবেড়িয়া মহকুমা

উলুবেড়িয়া মহকুমা হল ভারতীয় রাজ্য পশ্চিমবঙ্গের হাওড়া জেলার অন্তর্গত একটি মহকুমা। এই মহকুমার অধীনে রয়েছে ১টি পুরসভা (উলুবেড়িয়া) এবং ৯টি সমষ্টি উন্নয়ন ব্লক। যার মধ্যে রয়েছে ৯০টি গ্রাম পঞ্চায়েত এবং ছয়টি জনসংখ্যা শহর।  ছয়টি জনসংখ্যা শহর হল: খালোর, বাগনান, নাউপালা, সন্তোষপুর, বলরামপোতা এবং উত্তর পীরপুর।  মহকুমার সদর দফতর উলুবেড়িয়া শহরে অবস্থিত। সমগ্র বিভাগটি উলুবেড়িয়া লোকসভা কেন্দ্রের অন্তর্গত।

দর্শনীয় স্থান

বিধানসভা কেন্দ্রসমূহ 
উলুবেড়িয়া মহকুমার মানুষজন উলুবেড়িয়া লোকসভা কেন্দ্রের সাংসদকে নির্বাচিত করেন।  পশ্চিমবঙ্গ বিধানসভায় ৭টি আসন রয়েছে এই মহকুমা থেকে। উলুবেড়িয়া উত্তর বিধানসভা নির্বাচনক্ষেত্রটি তফসিলি জাতিভুক্তদের জন্য সংরক্ষিত।

 উলুবেড়িয়া পূর্ব (বিধানসভা কেন্দ্র ১৭৬):- উলুবেড়িয়া পুরসভা এলাকা, এবং উলুবেড়িয়া-২ ব্লকের অধীন খলিসানি ও রঘুদেবপুর গ্রাম পঞ্চায়েত নিয়ে গঠিত হয়েছে বিধানসভা কেন্দ্রটি।
 উলুবেড়িয়া উত্তর (সংরক্ষিত) (বিধানসভা কেন্দ্র ১৭৯):- উলুবেড়িয়া-২ ব্লকের অন্তর্গত ছয়টি গ্রাম পঞ্চায়েত, অর্থাৎ: বাণীবন, বাসুদেবপুর, জোয়ারগোড়ি, তেহট্ট কাঁটাবেড়িয়া-১, তেহট্ট কাঁটাবেড়িয়া-২ ও তুলসীবেড়িয়া; এবং আমতা-১ ব্লকের আটটি গ্রাম পঞ্চায়েত: আমতা, ভান্ডারগাছা, চন্দ্রপুর, খড়দহ, রসপুর, সিরাজবাটী, উদং-১ এবং উদং-২ নিয়ে গঠিত হয়েছে এই বিধানসভা কেন্দ্রটি।
 উলুবেড়িয়া দক্ষিণ (বিধানসভা কেন্দ্র ১৮০):- সম্পূর্ণ উলুবেড়িয়া-১ ব্লক, এবং শ্যামপুর-২ ব্লকের বেলারি, ধান্দালি, বালিচাতুরি এবং নবগ্রাম গ্রাম পঞ্চায়েত নিয়ে বিধানসভা কেন্দ্রটি গঠিত।
 শ্যামপুর (বিধানসভা কেন্দ্র ১৮১):- সম্পূর্ণ শ্যামপুর-২ ব্লক এবং শ্যামপুর-১ ব্লকের অন্যান্য ছয়টি গ্রাম পঞ্চায়েত নিয়ে গঠিত বিধানসভা কেন্দ্রটি।
 বাগনান (বিধানসভা কেন্দ্র ১৮২):- পুরো বাগনান-২ ব্লক থেকে গঠিত, এবং বাগনান-১ এর বাঙ্গালপুর, হাতুরিয়া-১, হাতুরিয়া -২ এবং খালোরের নিম্নলিখিত গ্রাম পঞ্চায়েত নিয়ে গঠিত বিধানসভা কেন্দ্রটি।
 আমতা (বিধানসভা কেন্দ্র ১৮৩):- বাগনানে-সিডি ব্লকের অধীনে আমতা-২ এবং অন্যান্য চারটি গ্রাম পঞ্চায়েত থেকে গঠিত।
 উদয়নারায়ণপুর (বিধানসভা কেন্দ্র ১৮৪):- সম্পূর্ণ উদয়নারায়ণপুর ব্লক এবং আমতা থেকে অন্য পাঁচটি গ্রাম পঞ্চায়েত নিয়ে গঠিত বিধানসভা কেন্দ্রটি।

তথ্যসূত্র 

হাওড়া জেলা
উইকিউপাত্তে স্থানাঙ্ক আছে
অপর্যালোচিত অনুবাদসহ পাতা
পশ্চিমবঙ্গের মহকুমা
পায়ুবিদার

যে রোগে পায়ুনালীর প্রান্তে লম্বাটে ক্ষত সৃষ্টি হয় এবং পায়ুর রন্ধ্রনিয়ন্ত্রক পেশির আক্ষেপ তৈরি হয় তাকে বলা হয় পায়ুবিদার () বা গেজ। কোষ্ঠকাঠিন্যের রোগী পায়ুবিদারে বেশি ভুগে। শক্ত মল জোরপূর্বক ত্যাগ করার সময় অথবা পায়ুসঙ্গমের সময় (বিশেষত জোরপূর্বক পায়ুসঙ্গমের সময়) পায়ু গাত্র চিরে যায় এবং তা থেকে ক্ষত তৈরি হয়। সেইসঙ্গে অভ্যন্তরে রক্ত নিয়ন্ত্রক পেশির কিছু তন্তু ছিঁড়ে যায় যার ফলে রক্তনিয়ন্ত্রক পেশির আক্ষেপ () সৃষ্টি হয়।

আরও দেখুন
 অর্শরোগ
 ভগন্দর

তথ্যসূত্র

পায়ুর রোগ
অন্ত্রের রোগ
পায়ুসঙ্গমের মাধ্যমে সম্ভাব্য শারীরিক ক্ষতি
শেখ সাত্তার আলফা

শেখ সাত্তার আলফা(মৃত্যু: ২২ জুন ২০১৯) বাংলাদেশের স্বাধীনতা যুদ্ধে অংশগ্রহণকারী একজন মুক্তিযোদ্ধা ও মুক্তিযুদ্ধ চলাকালে সিরাজগঞ্জ থেকে প্রচারিত বেসরকারি রেডিও জয় বাংলা বেতার কেন্দ্রের প্রতিষ্ঠাতা। এ বেতার কেন্দ্রের বর্তমান নাম স্বাধীন বাংলা বেতার কেন্দ্র।

অবদান 
সাত্তার জয় বাংলা বেতার কেন্দ্রের প্রতিষ্ঠাতা হিসেবে বেশ কিছু যন্ত্রাংশ তৈরিতে একক ও যৌথভাবে অংশ নেন। সিরাজগঞ্জের জ্যোতি চৌধুরী ও সাত্তারের তৈরি ২৫ মাইল ব্যাসার্ধজুড়ে বিস্তারিত ক্ষমতাসম্পন্ন রেডিও ট্রান্সমিটার এখন জাতীয় জাদুঘরে রয়েছে। ২৮ মার্চ স্বাধীনতার পক্ষে এই বেতারের প্রচার শুরু হয়। চূড়ান্ত বিজয় পর্যন্ত চলে এর অনিয়মিত সম্প্রচার কার্যক্রম। মুক্তিযুদ্ধ জাদুঘরে তার তৈরি রেডিও স্টেশনের কিছু যন্ত্রাংশ তার নামে সংরক্ষিত রয়েছে। মুক্তিযুদ্ধের সময় মুক্তিযোদ্ধা ও স্থাধীনতাকামী মানুষের মনোবলকে উদ্দীপ্ত করতে "জয় বাংলা বেতার কেন্দ্র" অবিস্মরণীয় ভূমিকা রেখেছিল। যুদ্ধের সময়ে প্রতিদিন মানুষ অধীর আগ্রহে এ বেতার কেন্দ্রের অনুষ্ঠান শোনার জন্য অপেক্ষা করত। “জয় বাংলা, বাংলার জয়” গানটি এ বেতার কেন্দ্রের সূচনা সঙ্গীত হিসাবে প্রচারিত হয়েছিলো।

তথ্যসূত্র 

বেতার
পুরুষ সাংবাদিক
সিরাজগঞ্জ জেলার ব্যক্তি
২০১৯-এ মৃত্যু
আদম মালিক

আদম মালিক বাটুবারা (২২ জুলাই ১৯১৭ - ৫ সেপ্টেম্বর ১৯৮৪) ইন্দোনেশিয়ার তৃতীয় ভাইস প্রেসিডেন্ট, একজন সিনিয়র কূটনীতিবিদ, সাবেক পররাষ্ট্রমন্ত্রী, এবং ইন্দোনেশিয়ান সাংবাদিকতার অগ্রগামীদের মধ্যে একজন।

তথ্যসূত্র 

১৯১৭-এ জন্ম
১৯৮৪-এ মৃত্যু
ইন্দোনেশিয়ার উপরাষ্ট্রপতি
ইন্দোনেশিয়ার পররাষ্ট্রমন্ত্রী
ইন্দোনেশীয় রাজনীতিবিদ
জাতিসংঘ সাধারণ পরিষদের সভাপতি
ইন্দোনেশীয় সাংবাদিক
ইন্দোনেশীয় মুসলিম
গোলকারের রাজনীতিবিদ
সোভিয়েত ইউনিয়নে ইন্দোনেশিয়ার রাষ্ট্রদূত
পোল্যান্ডে ইন্দোনেশিয়ার রাষ্ট্রদূত
প্রাক্তন মার্কসবাদী
ইন্দোনেশিয়ার উপপ্রধানমন্ত্রী
২০শ শতাব্দীর ইন্দোনেশীয় সাংবাদিক
আব্বাস (২০১৯-এর চলচ্চিত্র)

আব্বাস হল ২০১৯ সালের একটি বাংলাদেশি মারপিট-অপরাধধর্মী চলচ্চিত্র। চলচ্চিত্রটি পরিচালনা ও চিত্রনাট্য লিখেছেন সাইফ চন্দন এবং প্রযোজনা করেছে ঢাকা ফিল্মস অ্যান্ড এন্টারটেইনমেন্ট। এতে মুখ্য ভূমিকায় অভিনয় করেছেন নিরব, সোহানা সাবা ও সূচনা আজাদ। চলচ্চিত্রটির মাধ্যমে নেপথ্য সংগীতশিল্পী হিসেবে অভিষেক ঘটে সোহানা সাবার। আব্বাস সাইফ চন্দনের দ্বিতীয় পরিচালিত চলচ্চিত্র। বিশেষ একটি চরিত্রে দেখা আইটেম গার্ল নায়লা নাঈম অভিনয় করেছেন।

কাহিনি সংক্ষেপ 
পুরান ঢাকার একটি ছেলে আব্বাস (নিরব)। সে একজন মাস্তান। তার জীবনের গল্পকে ঘিরে এগিয়ে যায় চলচ্চিত্রটির গল্প।

অভিনয়ে

নির্মাণ 
২০১৭ সালের শেষ দিকে শুরু হয় চলচ্চিত্রটির নির্মাণ। ২০১৯ সালের মে মাসে চলচ্চিত্রটির নির্মাণ সম্পন্ন হয়। ২০১৯ সালের ১৬ জুন চলচ্চিত্রটি বিনা কর্তনে ছাড়পত্র পায়।

মুক্তি 
চলচ্চিত্রটি ২০১৯ সালের ৫ জুলাই বাংলাদেশের ৩৭ টি প্রেক্ষাগৃহে মুক্তি পায়।

তথ্যসূত্র 

বাংলা ভাষার চলচ্চিত্র
বাংলাদেশী চলচ্চিত্র
২০১৯-এর চলচ্চিত্র
বিবাহ অভিযান

বিবাহ অভিযান বিরসা দাশগুপ্ত পরিচালিত বাংলা ভাষার একটি ভারতীয় নাটকীয় হাস্যরসাত্বক চলচ্চিত্র। ছবিটি শ্রীকান্ত মহতা এবং মহেন্দ্র সোনি দ্বারা প্রযোজিত। এই ছবিটি ২১ জুন ২০১৯ সালে শ্রী ভেঙ্কটেশ ফিল্মসের ব্যানারের অধীনে মুক্তি পায়। চলচ্চিত্রের সঙ্গীত পরিচালনা করেছন জিৎ গাঙ্গুলী।

গল্প 
দুই ঘনিষ্ঠ বন্ধু অনুপম ও রাজত বিয়ে করার সিদ্ধান্ত নেয়। রাজত মায়াকে বিয়ে করেন, যিনি ধর্মীয় অনুষ্ঠানগুলি পালন করতে বা টেলিভিশন দেখানোর জন্য ব্যস্ত থাকেন, আর অনুপম রাই নামে একজন নারী কর্মী ও সমাজসেবী কর্মীকে বিয়ে করেন। তাদের বিবাহিত জীবন হতাশ দেখা দেয়। অন্যদিকে বুলেট সিং গ্রামের মালতীকে ভালবাসে, কিন্তু তার অনুভূতি প্রকাশ করতে পারে না।

অভিনয়ে
 অঙ্কুশ হাজরা অনুপম হিসাবে
 রুদ্রনীল ঘোষ রজত হিসাবে
 অনির্বাণ ভট্টাচার্য বুলেট সিং/গণশা হিসাবে
 নুসরাত ফারিয়া রায়ের মতো
 প্রিয়াঙ্কা সরকার মালতী হিসেবে
 সোহিনী সরকার মায়া হিসাবে
 স্যান্ডি সাহা শোনা হিসাবে
 পূজা বসু "মিছরির দানা" আইটেমের গানের মধ্যে বিশেষ উপস্থিতি।

সংগীত

মুক্তি 
ছবিটি ২১ জুন, ২০১৯ তারিখে ভারতের প্রেক্ষাগৃহে মুক্তি পায়। ২৬ জুলাই, তারিখে ২০১৯ বাংলাদেশের ৫৩টি প্রেক্ষাগৃহে মুক্তি পায়।

তথ্যসূত্র

বহিঃসংযোগ
 
 
 

২০১৯-এর চলচ্চিত্র
ভারতীয় চলচ্চিত্র
ভারতীয় হাস্যরসাত্মক চলচ্চিত্র
২০১০-এর দশকের বাংলা ভাষার চলচ্চিত্র
আইটেম নাম্বার বিশিষ্ট চলচ্চিত্র
বাংলা ভাষার ভারতীয় চলচ্চিত্র
ভারতীয় হাস্যরসাত্মক নাট্য চলচ্চিত্র
জিৎ গাঙ্গুলী সুরারোপিত চলচ্চিত্র
বিরসা দাশগুপ্ত পরিচালিত চলচ্চিত্র
লুইস স্ট্রিকার

লুইস অ্যান্থনি স্ট্রিকার (; জন্ম: ২৬ মে, ১৮৮৪ - মৃত্যু: ৫ ফেব্রুয়ারি, ১৯৬০) কিম্বার্লির বিকন্সফিল্ড এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১০ থেকে ১৯১২ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করেছিলেন লুইস স্ট্রিকার।

প্রথম-শ্রেণীর ক্রিকেট 
১৯০৬-০৭ মৌসুম থেকে ১৯১১-১২ মৌসুম পর্যন্ত লুইস স্ট্রিকারের প্রথম-শ্রেণীর খেলোয়াড়ী জীবন চলমান ছিল। ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভালের পক্ষাবলম্বন করেছিলেন। ট্রান্সভালের পক্ষে ব্যাটিং উদ্বোধনে নামতেন।

১৯০৯-১০ মৌসুমে এমসিসি দল দক্ষিণ আফ্রিকা সফরে আসে। প্রিটোরিয়ায় ট্রান্সভালের সদস্যরূপে এইচডিজি লেভেসন-গাওয়ারের নেতৃত্বাধীন দলটির বিপক্ষে ১০১ রান তুলেন তিনি। জে. ডব্লিউ. জাল্খের সাথে উদ্বোধনী জুটিতে দুই ঘণ্টা ২০ মিনিটে ২১৫ রান তুলেছিলেন। জাল্খ করেছিলেন ১৭৬ রান। দক্ষিণ আফ্রিকায় যে-কোন সফরকারী দলের বিপক্ষে প্রথম উইকেট জুটিতে ঐ সময়ের রেকর্ড হিসেবে স্থান করে নেয়।

আন্তর্জাতিক ক্রিকেট 
সমগ্র খেলোয়াড়ী জীবনে তেরোটি টেস্টে অংশগ্রহণ করার সুযোগ পেয়েছিলেন লুইস স্ট্রিকার। ১ জানুয়ারি, ১৯১০ তারিখে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১২ আগস্ট, ১৯১২ তারিখে ওভালে একই দলের বিপক্ষে সর্বশেষ টেস্টে অংশ নেন। দক্ষিণ আফ্রিকার পক্ষে সর্বমোট ১৩ টেস্টে অংশ নিয়ে ১৪.২৫ গড়ে ৩৪২ রান তুলেন। ইংল্যান্ড ও অস্ট্রেলিয়ার বিপক্ষেই তিনি তার তেরো টেস্টে অংশ নিয়েছিলেন। কিন্তু কোন ইনিংসেই অর্ধ-শতরানের ইনিংস উপহার দিতে পারেননি।

১৯০৯-১০ মৌসুমে ইংল্যান্ডের বিপক্ষে চার টেস্টে অংশ নেন। ১৯১০-১১ মৌসুমে অস্ট্রেলিয়া সফরে দক্ষিণ আফ্রিকা দলের সদস্য ছিলেন। অস্ট্রেলিয়ার মাটিতে অ্যাডিলেডে অনুষ্ঠিত প্রথম খেলায় সাউথ অস্ট্রেলিয়ার বিপক্ষে ১৪৬ রান তুলেন। এরপর গুরুত্বহীন খেলায়ও তিনি এ ধারা অব্যাহত রেখেছিলেন। ১৯১২ সালের ত্রি-দেশীয় প্রতিযোগিতায় অংশগ্রহণের উদ্দেশ্যে ইংল্যান্ড গমন করেন। তবে, সেখানে তিনি মাঝারিমানের সফলতা পান। বোর্নমাউথে হ্যাম্পশায়ারের বিপক্ষে ব্যক্তিগত সর্বোচ্চ ৯৯ রান তুলেছিলেন।

৫ ফেব্রুয়ারি, ১৯৬০ তারিখে ৭৫ বছর বয়সে কেপ প্রদেশের রন্দেবোশ এলাকায় লুইস স্ট্রিকারের দেহাবসান ঘটে। তার ভ্রাতা হেনরি স্ট্রিকার প্রথম-শ্রেণীর ক্রিকেটে অংশ নিয়েছেন।

তথ্যসূত্র

বহিঃসংযোগ 
 
 

১৮৮৪-এ জন্ম
১৯৬০-এ মৃত্যু
গটেংয়ের ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
কিম্বার্লি, উত্তর কেপ থেকে আগত ক্রিকেটার
মিল্কম্যান (উপন্যাস)

মিল্কম্যান অ্যানা বার্নসের একটি উপন্যাস। এটি কল্পনার জন্য ২০১৮ ম্যান বুকার পুরস্কার অর্জন করে, যা উত্তর আয়ারল্যান্ডের কোন লেখকের ক্ষেত্রে প্রথমবার। এটি কল্পনার জন্য ২০১৮ ন্যাশনাল বুক ক্রিটিকস সার্কেল এ্যাওয়ার্ড অর্জন করে।

উপন্যাসটি উত্তর আয়ারল্যান্ডে সংঘাত চলাকালীন সময় ১৮ বছর বয়সী এক তরুণীকে নিয়ে, যে তার থেকে বয়সে বড় এক বিবাহিত দুধওয়ালার (মিল্কম্যান) কাছে হেনস্তা হয়। দ্য গার্ডিয়ান , দ্য ডেইলি টেলিগ্রাফ, ও দ্য আইরিশ টাইমস থেকে ইতিবাচক প্রতিক্রিয়া পায়।

রিসেপশন

সমালোচক প্রতিক্রিয়া
পর্যালোচনামূলক ওয়েবসাইট বুক মার্কস অনুযায়ী ২৫ টি পর্যালোচনার ওপর ভিত্তি করে ৬০% সমালোচক বইটিকে "অতি প্রশংসনীয়" প্রতিক্রিয়া দিয়েছেন, যেখানে ২৮% ও ৪% সমালোচক যথাক্রমে "ইতিবাচক" ও "মিশ্র" প্রতিক্রিয়া জানান। আর ৮% সমালোচক "নেতিবাচক" প্রতিক্রিয়া জানান।

পুরস্কার

তথ্যসূত্র

ইংরেজি উপন্যাস
২০১৮-এর উপন্যাস
বুকার পুরস্কার বিজয়ী সৃষ্টিকর্ম
ফেবার অ্যান্ড ফেবারের বই
সুশান্ত ত্রিপুরা

সুশান্ত ত্রিপুরা (জন্ম: ৫ অক্টোবর ১৯৯৮) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা আবাহনী এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলে থাকেন।

২০১৩–১৪ মৌসুমে, বাংলাদেশী ক্লাব ফরাশগঞ্জের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; ফরাশগঞ্জের হয়ে তিনি ২৯ ম্যাচে অংশগ্রহণ করেছেন। অতঃপর ২০১৬–১৭ মৌসুমে তিনি ফেনীতে যোগদান করেছেন। ফেনীতে মাত্র ১ মৌসুম অতিবাহিত করার পর চট্টগ্রাম আবাহনীর সাথে চুক্তি স্বাক্ষর করেছেন, যেখানে তিনি ২০ ম্যাচে ১টি গোল করেছেন। পরবর্তীকালে, তিনি সাইফ এবং বসুন্ধরা কিংসের হয়ে খেলেছেন। ২০২১–২২ মৌসুমে, তিনি বসুন্ধরা কিংস হতে বাংলাদেশী ক্লাব ঢাকা আবাহনীতে যোগদান করেছেন।

২০১৮ সালে, সুশান্ত বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। বাংলাদেশের বয়সভিত্তিক দলের হয়ে খেলার পর, তিনি একই সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।

দলগতভাবে, সুশান্ত এপর্যন্ত ৩টি শিরোপা জয়লাভ করেছেন, যার সবগুলো তিনি বসুন্ধরা কিংসের হয়ে জয়লাভ করেছেন।

প্রারম্ভিক জীবন
সুশান্ত ত্রিপুরা ১৯৯৮ সালের ৫ই অক্টোবর তারিখে বাংলাদেশের কক্সবাজারে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
সুশান্ত বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৮ সালের ১৪ই আগস্ট তারিখে তিনি উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশ অনূর্ধ্ব-২৩ দলের হয়ে তিনি ইন্দোনেশিয়ায় অনুষ্ঠিত ২০১৮ এশিয়ান গেমসে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র ১৬ দলের পর্ব পর্যন্ত অংশগ্রহণ করতে সক্ষম হয়েছিল; উক্ত প্রতিযোগিতায় তিনি ৪ ম্যাচে অংশগ্রহণ করেছিলেন। বাংলাদেশের বয়সভিত্তিক দলের হয়ে তিনি ৪ ম্যাচে অংশগ্রহণ করেছেন।

২০১৮ সালের ৫ই অক্টোবর তারিখে, তার ২০তম জন্মদিনে ডান পায়ে ফুটবল খেলায় পারদর্শী সুশান্ত ফিলিপাইনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২১ নম্বর জার্সি পরিধান করে একজন রক্ষণভাগের খেলোয়াড় হিসেবে খেলেছেন। ম্যাচটিতে বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে সুশান্ত মাত্র ১ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 
 
 
 
 

১৯৯৫-এ জন্ম
জীবিত ব্যক্তি
বাংলাদেশের আন্তর্জাতিক ফুটবলার
বাংলাদেশী ফুটবলার
ফুটবল রক্ষণভাগের খেলোয়াড়
বসুন্ধরা কিংসের ফুটবলার
ফরাশগঞ্জ স্পোর্টিং ক্লাবের ফুটবলার
ফেনী সকার ক্লাবের খেলোয়াড়
এশিয়ান গেমসে বাংলাদেশের প্রতিযোগী
বাংলাদেশী হিন্দু
বাংলাদেশের আন্তর্জাতিক যুব ফুটবলার
২০১৮ এশিয়ান গেমসের ফুটবলার
আবাহনী লিমিটেডের (ঢাকা) ফুটবলার
আবাহনী লিমিটেডের (চট্টগ্রাম) ফুটবলার
ত্রিপুরী ব্যক্তি
কক্সবাজার জেলার ব্যক্তি
বাংলাদেশ ফুটবল প্রিমিয়ার লিগের খেলোয়াড়
২১শ শতাব্দীর বাংলাদেশী পুরুষ ক্রীড়াবিদ
বাংলাদেশী পুরুষ ফুটবলার
পুরুষ ফুটবল রক্ষণভাগের খেলোয়াড়
রহমতগঞ্জ এমএফএস-এর ফুটবলার
ব্রাদার্স ইউনিয়নের ফুটবলার
ম্যাট হেন্ডারসন

ম্যাথু হেন্ডারসন (; জন্ম: ২ আগস্ট, ১৮৯৫ - মৃত্যু: ১৭ জুন, ১৯৭০) অকল্যান্ডে জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩০ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন দলের প্রতিনিধিত্ব করেছেন। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে কার্যকরী ব্যাটিংশৈলী উপস্থাপন করেছিলেন ম্যাট হেন্ডারসন।

প্রথম-শ্রেণীর ক্রিকেট 
১৯২১-২২ মৌসুম থেকে ১৯৩১-৩২ মৌসুম পর্যন্ত ম্যাট হেন্ডারসনের প্রথম-শ্রেণীর খেলোয়াড়ী জীবন চলমান ছিল। ১৯২৭ থেকে ১৯৩২ সময়কালে ওয়েলিংটনের পক্ষে প্রতিনিধিত্বমূলক খেলায় অংশ নিতেন। ১৯২১-২২ মৌসুমে ওয়েলিংটনের সদস্যরূপে প্রথম-শ্রেণীর ক্রিকেটে অভিষেক ঘটে ম্যাট হেন্ডারসনের অকল্যান্ডের বিপক্ষে অনুষ্ঠিত নিজস্ব দ্বিতীয় খেলায় ৫/৬৬ লাভ করেন। ১৯২৬-২৭ মৌসুমে দুই খেলায় অংশ নিয়ে ১৭.৭৫ গড়ে ১২ উইকেট দখল করেন। তন্মধ্যে, অকল্যান্ডের বিপক্ষে ৬/৭০ লাভ করেছিলেন তিনি।

১৯২৭ সালে টম লরি’র নেতৃত্বাধীন নিউজিল্যান্ড দলের সদস্যরূপে ইংল্যান্ড গমন করেন। তবে, ঐ সফরে কোন টেস্ট খেলা ছিল না। ঐ সফরে ২৪.২১ গড়ে ৩৩টি প্রথম-শ্রেণীর উইকেট পান। তন্মধ্যে, সিভিল সার্ভিসের বিপক্ষে ব্যক্তিগত সেরা ৫/২৭ বোলিং পরিসংখ্যান গড়েন। এছাড়াও, লিচেস্টারশায়ারের বিপক্ষে ৫/৭৬ পেয়েছিলেন। উইজডেনের ভাষ্যমতে, তার বোলিং অনেকাংশেই ছন্নছাড়া ছিল।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ লাভ করেছিলেন ম্যাট হেন্ডারসন। ১০ জানুয়ারি, ১৯৩০ তারিখে ক্রাইস্টচার্চে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার।

জানুয়ারি, ১৯৩০ সালে হ্যারল্ড জিলিগানের নেতৃত্বে ইংরেজ দল নিউজিল্যান্ড গমন করে। এ সফরেই নিউজিল্যান্ড দল তাদের ইতিহাসের প্রথম টেস্টে অংশ নেয়। ৩৪ বছর বয়সে ক্রাইস্টচার্চে নিজস্ব একমাত্র টেস্টে অংশ নিয়েছিলেন ম্যাট হেন্ডারসন। প্রথম বলেই এডি ডসনকে আউট করে বিরল কৃতিত্ব প্রদর্শন করেন।  . এরপর ইংরেজ দলের পক্ষে সর্বোচ্চ রান সংগ্রহকারী কে. এস. দিলীপসিংজী’র অপর উইকেটটি পান। কিন্তু, নিউজিল্যান্ড দল দুইদিনের পরাজয় স্বীকার করে নেয়। ফলে, ওয়েলিংটনের দলীয় সঙ্গী ও অল-রাউন্ডার এডি ম্যাকলিওডকে তার স্থলাভিষিক্ত করা হয়।

অবসর 
ইংল্যান্ডের বিপক্ষে ঐ টেস্ট খেলার পর আর তাকে নিউজিল্যান্ড দলে খেলতে দেখা যায়নি। ১৯৩২ সালে ওয়েলিংটনের পক্ষে আরও তিন খেলায় অংশ নিয়ে প্রথম-শ্রেণীর ক্রিকেট থেকে অবসর গ্রহণ করেন। ওয়েলিংটন ক্লাব ক্রিকেটে দীর্ঘ সময় ধরে খেলেন। এ পর্যায়ে ২১.৯০ গড়ে ৩৩৩ উইকেট পেয়েছিলেন।

১৭ জুন, ১৯৭০ তারিখে ৭৫ বছর বয়সে ওয়েলিংটনের লোয়ার হাটে ম্যাট হেন্ডারসনের দেহাবসান ঘটে।

তথ্যসূত্র

আরও দেখুন 
 বিল মেরিট
 প্লাঙ্কেট শীল্ড
 স্টুই ডেম্পস্টার
 এক টেস্টের বিস্ময়কারী
 নিউজিল্যান্ডীয় টেস্ট ক্রিকেটারদের তালিকা
 ১৯২৯-৩০ ইংল্যান্ড ক্রিকেট দলের নিউজিল্যান্ড সফর
 আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা

বহিঃসংযোগ 
 
 

১৮৯৫-এ জন্ম
১৯৭০-এ মৃত্যু
ওয়েলিংটনের ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
ডি২৩ (ডিজনি)

ডি২৩ (উচ্চারণ: ডিটুয়েটি-থ্রি; আনুষ্ঠানিকভাবে ডি২৩: দ্য অফিসিয়াল ডিজনি ফ্যান ক্লাব) হলো দ্য ওয়াল্ট ডিজনি কোম্পানির আনুষ্ঠানিক ফ্যান ক্লাব।

তথ্যসূত্র

বহিঃসংযোগ

ডি২৩-এর সাংবাদিকতা-সম্পর্কিত ঘোষণা দেওয়া আরম্ভনুষ্ঠান 

দ্য ওয়াল্ট ডিজনি কোম্পানি
২০০৯-এ প্রতিষ্ঠিত বিনোদন কোম্পানি
২০০৯-এ প্রতিষ্ঠিত সংগঠন
দৌলতপুর জুট মিলস লিমিটেড

দৌলতপুর জুট মিলস লিমিটেড বাংলাদেশের খুলনা জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে খুলনা অঞ্চলের অধীনে থাকা ৯টি প্রতিষ্ঠানের মধ্যে অন্যতম প্রধান পাটকল।

অবস্থান 
বাংলাদেশের দক্ষিণ-পশ্চিমাঞ্চলের খুলনা বিভাগের খুলনা জেলার খালিশপুরে এই শিল্প প্রতিষ্ঠানটি অবস্থিত।

ইতিহাস 
এই শিল্প প্রতিষ্ঠানটি ১৯৫৩ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়। অব্যাহত লোকসানের কারণে প্রতিষ্ঠানটিকে বেসরকারিকরণ করা হলেও মামলার কারণে হস্তান্তর জটিলতায় ২০০২ সালে এটিকে বন্ধ ঘোষণা করা হয়; পরবর্তীতে ২০১২-১৩ অর্থবছরে পুনরায় মিলটি চালু করা হয় সরকারের তত্ত্বাবধানে।

অবকাঠামো 
তুলনামূলকভাবে ছোট আকৃতির এই মিলটি ২২.৫৯ একর জায়গা জুড়ে অবস্থিত।

কর্মরত শ্রমিক ও ব্যবস্থাপনা 
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৬০০ জন কর্মী নিয়োজিত রয়েছে।

উৎপাদন ক্ষমতা 
এই মিলে রয়েছে ২৫০টি তাঁত।

উৎপাদিত পণ্য 
 কাপড়
 থলে।

বাণিজ্য 
২০১২-১৩ অর্থ বছরে এই প্রতিষ্ঠানটি হতে ৫ কোটি ৬৫ লক্ষ টাকা মূল্যের ৬৭১.৭০ মেট্রিক টন পাটজাতপন্য, ২০১৩-১৪ অর্থ বছরে ২ কোটি ৭৩ লক্ষ টাকা মূল্যের ৩২০.৭৬ মেট্রিক টন পাটজাতপন্য ও ২০১৪-১৫ অর্থ বছরে ১ কোটি ৭০ লক্ষ টাকা মূল্যের ২২৪.৭৬ মেট্রিক টন পাটজাতপন্য রপ্তানি করা হয়।

আরও দেখুন 
 বাংলাদেশ পাটকল করপোরেশন;
 বাংলাদেশের পাটকলগুলোর তালিকা।

তথ্যসূত্র

বহি:সংযোগ 

১৯৫৩-এ প্রতিষ্ঠিত
বাংলাদেশের পাটকল
তামিল তায় ওয়ালত্তু (তামিলনাড়ু)

তামিল তায় ওয়ালত্তু অথবা তমিল্ড় তায় ওয়াল্ড়্তু হলো তামিল নাড়ুর রাজ্যসঙ্গীত, যার অর্থ তামিলমাতৃৃ বন্দনা৷ সঙ্গীতটি মনোন্মণীয়ম সুন্দরম পিল্লাই দ্বারা লিখিত এবং মনয়ঙ্গত সুব্রমণিয়ন বিশ্বনাথন মহাশয় এর সুর দিয়েছেন৷ সাধারণত তামিলনাড়ুর কোনো সরকারী দাপ্তরিক অনুষ্ঠান এই গান দিয়ে শুরু হয় এবং শেষে জাতীয় সঙ্গীত জনগণমন-অধিনায়ক জয় হে গাওয়া হয়ে থাকে৷ তামিলনাড়ুর প্রতিটি বিদ্যালয়ে সমবেত প্রার্থনাসঙ্গীত স্বরূপ গানটি গাওয়া হয়৷

পাঠ ও অনুবাদ

সরকারী সংস্করণ

মূলপাঠ

তথ্যসূত্র 

ভারতীয় রাজ্য সঙ্গীত
তামিলনাড়ু সরকার
হিল্ড হোলার

হিল্ড হোলার (née Hilde Sofer, মঞ্চনাম হিল্ড হোলজার; ১৮ অক্টোবর ১৯০৫ – ২২ সেপ্টেম্বর ২০০১) ছিলেন একজন অস্ট্রীয় অভিব্যক্তিবাদী নৃত্যশিল্পী, কোরিওগ্রাফার এবং নৃত্য শিক্ষক। 
তিনি নাৎসি নির্যাতন থেকে পালিয়ে মুম্বই পালিয়ে চলে আসেন।  ভারতের বিভাজন শেষে তিনি লন্ডনে যান। সেখানে তিনি অক্ষম শিক্ষার্থীদের শেখাতে থাকেন নাচ। তার পুত্রের ডাউন সিনড্রোম ছিল। তিনি ৫০ বছরেরও বেশি সময় ধরে ক্যামডেন শহরে নৃত্য শিখিয়েছিলেন। ২০০১ সালে তার মৃত্যুর পর থেকে তার আর্কাইভ ও এস্টেট তার মেয়ে দ্বারা পরিচালিত হয়েছে।

তথ্যসূত্র 

১৯০৫-এ জন্ম
২০০১-এ মৃত্যু
অস্ট্রীয় নারী নৃত্যশিল্পী
ভিয়েনার নৃত্যশিল্পী
ব্রিটিশ নারী নৃত্যশিল্পী
অভিব্যক্তিবাদী নৃত্য পরিচালক
অভিব্যক্তিবাদী নৃত্যশিল্পী
অস্ট্রীয় নৃত্য পরিচালক
ব্রিটিশ নৃত্য পরিচালক
নৃত্য শিক্ষক
আবু তায়েব মুহাম্মদ জহিরুল আলম

আবু তায়েব মুহাম্মদ জহিরুল আলম, আরসিডিএস, পিএসসি। বাংলাদেশ সেনাবাহিনীর অবসরপ্রাপ্ত লেফটেন্যান্ট জেনারেল। জাতিসংঘ শান্তিরক্ষা মিশনে উচ্চ পদে অধিষ্ঠিত বাংলাদেশ সেনাবাহিনীর প্রথম কর্মকর্তা তিনি। জাতিসংঘের মিশন ফোর্স কমান্ডার হিসাবে দায়িত্ব পালন করেন (ইউএনএমআইএল)। বাংলাদেশ জাতীয় প্রতিরক্ষা কলেজের কমান্ডার ছিলেন।  বর্তমানে তিনি হামদর্দ পাবলিক কলেজের গভর্নিং বডির চেয়ারম্যান পদে কর্মরত আছেন।

প্রাথমিক ও শিক্ষাজীবন 
লেফটেন্যান্ট জেনারেল (অব.) আবু তায়েব মুহাম্মদ জহিরুল আলম চট্টগ্রাম জেলার বোয়ালখালী উপজেলায় ১৯৫২ সালে জন্মগ্রহণ করেন। তিনি বিবাহিত ও দুই সন্তানের জনক। ১৯৯৩ সালে স্কলারশিপ নিয়ে ওয়ার স্টাডিজে কিংস কলেজ লন্ডন থেকে মাস্টার'স ডিগ্রী অর্জন করেন এবং যুক্তরাজ্যের রয়েল কলেজে ডিফেন্স স্টাডিজে পড়াশোনা করেন।

কর্মজীবন

সেনাবাহিনী 
আবু তায়েব মুহাম্মদ জহিরুল আলম ১৯৭৫ সালে বাংলাদেশ সেনাবাহিনীতে যোগ দেন এবং বিভিন্ন ক্ষমতা অর্জন করেন। ১৯৯৮ থেকে ২০০০ সাল পর্যন্ত তিনি সেনা সদর দফতরে সামরিক প্রশিক্ষণ পরিচালক ছিলেন। ২০০১-২০০৩ সালে তিনি বিভাগীয় কমান্ডার হিসাবে দায়িত্ব পালন করেন। ৪ জানুয়ারী ২০০৪ থেকে ১২ জুন ২০০৮ সাল পর্যন্ত জাতীয় প্রতিরক্ষা কলেজের কমান্ড্যান্ট হিসাবে দায়িত্ব পালন করছেন।

জাতিসংঘ মিশন 
১৯৯৪ থেকে ১৯৯৬ সাল পর্যন্ত জাতিসংঘ ইরাক-কুয়েত যুদ্ধ পর্যবেক্ষক মিশনের (ইউনিকম) ইনফ্যান্ট্রি ব্যাটালিয়নের কমান্ডার হিসাবে দায়িত্ব পালন করেন। ২০০৮ সালের অক্টোবরে জাতিসংঘের মহাসচিব বান কি মুন তাকে ইউএনএমআইলের ফোর্স কমান্ডার হিসাবে নিযুক্ত করেছিলেন।

অবসরের পর 
অবসর গ্রহণের পর লেফটেন্যান্ট জেনারেল (অব.) আবু তায়েব মুহাম্মদ জহিরুল আলম চেভেনিং সোসাইটির সাত সদস্যের নির্বাহী কমিটির সভাপতি হিসেবে যোগ দেন।  ইউনাইটেড কমার্শিয়াল ব্যাংকের অডিট কমিটির চেয়ারম্যান হিসাবে দায়িত্ব পালন করেন।  বিশ্বের সর্ববৃহৎ ক্রীড়া আসর অলিম্পিক গেমসের বাংলাদেশ দপ্তরের শেফ ডি মিশন ছিলেন।

তথ্যসূত্র

বহিঃসংযোগ 
বাংলাদেশ সেনাবাহিনীবাংলাদেশ সেনাবাহিনী

বাংলাদেশ সেনাবাহিনীর জেনারেল
কিংস কলেজ লন্ডনের প্রাক্তন শিক্ষার্থী
জীবিত ব্যক্তি
১৯৫২-এ জন্ম